1 હજારથી વધુ લોકોએ રસ્તા ઉપર રખડતા ઢોરને અન્યત્ર યોગ્ય જગ્યાએ ખસેડવા જિલ્લા કલેકટર મોડિયા તથા ચીફ ઓફિસરને આવેદનપત્ર પાઠવ્યું હતું અને તાત્કાલિક ધોરણે આ સમસ્યાનું નિરાકરણ કરવા અનુરોધ કર્યો હતો. જેનો પડઘો પડ્યો હતો. નવસારી પાલિકાએ હવે રસ્તા ઉપર રખડતા ઢોરને દૂર કરવા માટે પાલિકા સત્તાધીશોએ પણ હામ ભરી છે અને રખડતા ઢોરોના માલિકોને જાહેર નોટિસ પાઠવી તાત્કાલિક ધોરણે પોતાના ઢોર સાત દિવસમાં પકડીને પોતાના કબજામાં લેવા તાકીદ કરી છે. જેને પગલે પાલિકા તંત્ર પણ હરકતમાં આવી ગયું છે. જોકે, આગામી દિવસોમાં આ બાબતે પાલિકા તંત્ર કેટલું સફળ થશે એ પણ જોવું રહ્યું. જોકે, પાલિકા સત્તાધીશો આ વખતે સફળ નહીં થાય તો લોકોનો આક્રોશ ચરમસીમાએ પહોંચે તેવી શક્યતા છે.